**PUDRАT SHАRTNOMАSI №\_\_\_\_\_**

**Shahrisabz tumani 2022 yil “\_\_\_” \_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_ nomidan **Nizom** asosida ish yurituvchi rahbari \_\_\_\_\_\_\_\_\_\_\_\_\_\_\_\_\_\_ bir tomondan, (bundan buyon matnda “Bajaruvchi” deb yuritiladi) **Shahrisabz tumani Obodonlashtirish boshqarmasi** nomidan Nizom asosida ish yurituvchi rahbari **J.N.Turdiev**, ikkinchi tomondan (bundan buyon matnda “Buyurtmachi” deb yuritiladi) quyidagilar haqida mazkur shartnomani tuzdik:

**I. SHАRTNOMА PREDMETI**

1.1. “Bajaruvchi” ushbu Shartnoma sharlariga muvofiq Shahrisabz tuman \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **joriy taʼmirlash ishlarini** bajarish majburiyatini oladi, “Buyurtmachi” ushbu joriy taʼmirlash ishlarini qabul qilish va haqini toʼlash majburiyatini oladi. Koʼrsatiladigan joriy taʼmirlash ishlarining bahosi **\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)** soʼmni tashkil etadi.

**II. TOMONLАRNING HUQUQLАRI VА MАJBURIYATLАRI**

2.1. Buyurtmachining huquqlari:

- bajaruvchidan texnik shartlarga lozim darajadagi joriy taʼmirlash ishlarini koʼrsatishni talab qilish;

- lozim darajadagi sifatda xizmat koʼrsatilmagan taqdirda, oʼz xohishiga koʼra quyidagilarni talab qilish:

- kamchiliklarni bepul bartaraf etish yoki Buyurtmachining yoki uchinchi shaxsning kamchiliklarni bartaraf etishga doir xarajatlarini qoplash;

- bahosini mutanosib ravishda pasaytirish;

- shartnoma shartlarining bajarilmaganligi yoki lozim darajada bajarilmaganligi natijasida yetkazilgan zararni qoplashni talab qilish.

2.2. Buyurtmachining majburiyatlari:

- ushbu Shartnoma shartlariga muvofiq koʼrsatilgan joriy taʼmirlash ishlarini qabul qilish;

- ushbu Shartnomaning 3.1 va 3.2-bandlariga muvofiq koʼrsatilgan joriy taʼmirlash ishlari uchun toʼlovlarni amalga oshirish.

2.3. Bajaruvchining huquqlari:

- buyurtmachidan amaldagi qonunchilikda belgilangan tartibda va hajmda koʼrsatilgan joriy taʼmirlash ishlari uchun oldindan toʼlov va yakuniy hisob-kitoblarni amalga oshirishni talab qilish;

- buyurtmachidan bajarilgan ishni qabul qilishni asossiz ravishda rad etish natijasida yetkazilgan zararni qoplashni talab qilish;

2.4. Bajaruvchining majburiyatlari:

- ushbu shartnomaga muvofiq yoki Buyurtmachining ushbu shartnomaning 4.8-bandida belgilangan tartibda u tomonidan taqdim etilgan texnik topshiriqqa binoan joriy taʼmirlash ishlarini belgilangan muddat, miqdor va sifatlar boʼyicha koʼrsatish;

- agar xizmat koʼrsatish jarayonida Bajaruvchi shartnoma shartlaridan va texnik shartlardan chetga chiqsa, Buyurtmachining talabiga binoan uch kun ichida aniqlangan barcha kamchiliklarni bepul bartaraf etish.

**III. SHАRTNOMА BАHOSI VА HISOB-KITOB QILISH TАRTIBI**

3.1. Ushbu shartnomaning qiymati **\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)** soʼm, QQS bilan birga. Koʼrsatiladigan joriy taʼmirlash ishlarining bahosi ushbu shartnomaning ilovasida koʼrsatiladi.

3.2. Buyurtmachi taqdim etiladigan xizmatning **30% foizi miqdorida oldindan** **toʼlov**ni amalga oshiradi va mablagʼ Bajaruvchining hisobraqamiga kelib tushgan sanadan boshlab ushbu shartnomaning majburiyatlari bajarilishi boshlanadi.

Koʼrsatilgan joriy taʼmirlash ishlari uchun hisob-kitobning qolgan qismi bajarilgan ishlar toʼgʼrisidagi dalolatnoma imzolanganidan keyin uch ish kuni ichida amalga oshiriladi.

3.3. Joriy taʼmirlash ishlari boʼyicha hisob-kitoblar bank oʼtkazmasi orqali Bajaruvchining hisob raqamiga oʼtkazish yoʼli bilan amalga oshiriladi.

**IV. SHАRTNOMАNI BАJАRISH**

4.1. Shartnoma shartlari ushbu shartnoma va qonun hujjatlari talablariga muvofiq belgilangan tartibda amalga oshiriladi.

Аgar tomonlar oʼz zimmalariga olgan barcha majburiyatlarning bajarilishini taʼminlagan boʼlsa, shartnoma bajarilgan deb hisoblanadi.

4.2. Shartnomani bajarishdan bir tomonlama rad etishga yoki shartnoma shartlarini bir tomonlama oʼzgartirishga yoʼl qoʼyilmaydi, qonunchilikda belgilangan hollar bundan mustasno.

4.3. Shartnoma boʼyicha majburiyatlarning bajarilishi sanasi hisobvaraq-faktura tuzilgan kun deb hisoblanadi.

Gʼaznachilik shtampida koʼrsatilgan sana Buyurtmachining joriy taʼmirlash ishlari uchun toʼlovlarni toʼlash boʼyicha majburiyatlarini bajaradigan kun hisoblanadi.

4.4. Buyurtmachining roziligi bilan joriy taʼmirlash ishlari muddatidan oldin taqdim etilishi mumkin.

4.5. Buyurtmachi belgilangan muddatlarni buzgan holda koʼrsatilgan xizmatni qabul qilishni rad etishga haqlidir.

4.6. Belgilangan miqdordan ortiq bitta nomdagi xizmatni koʼrsatish xuddi shu texnik topshiriqqa kiritilgan boshqa nomdagi xizmatning kamchiliklarini toʼldirish deb hisoblanmaydi, kamchiliklar toʼldirilishi lozim, Buyurtmachining oldindan yozma roziligi bilan amalga oshiriladigan holatlar bundan mustasno.

4.7. Koʼrsatilayotgan xizmat toʼgʼridan-toʼgʼri Buyurtmachining masʼul xodimlari tomonidan taqdim etilayotgan joriy taʼmirlash ishlari hajmi, ularning sifati koʼrsatilgan hisobvaraq-faktura boʼyicha qabul qilinadi.

Shartnomada nazarda tutilgan joriy taʼmirlash ishlari ushbu shartnomaga muvofiq yoki ushbu shartnomada belgilangan muddatlarda va hajmlarda amalga oshiriladi.

4.8. Buyurtmachi ilgari berilgan buyurtmani bekor qilishga yoki joriy taʼmirlash ishlarining tegishli qismini koʼrsatish sanasini Bajaruvchini buyurtmada koʼrsatilgan sanadan kamida bir kun oldin xabar bergan holda oʼzgartirishga haqli.

**V. TOMONLАRNING JАVOBGАRLIGI**

5.1. Taqdim etilayotgan joriy taʼmirlash ishlarining sifati, miqdori, ularning bahosi Bajaruvchi tomonidan notoʼgʼri belgilanganlik holati aniqlangan taqdirda, Bajaruvchi taqdim etilayotgan joriy taʼmirlash ishlarining sifatini, shuningdek ularning miqdorini hisobga olgan holda qayta hisob-kitob ishlarini amalga oshiradi va ushbu hisoblangan summaga qoʼshimcha ravishda mijozga notoʼgʼri hisoblangan summaning 20% miqdorida jarima toʼlaydi.

5.2. Аgar taqdim etilayotgan joriy taʼmirlash ishlarining sifati shartnomada koʼrsatilgan texnik va boshqa shartlarning talablariga javob bermasa, aybdor tomon taqdim etilgan sifati lozim darajada boʼlmagan joriy taʼmirlash ishlari bahosining 20% miqdorida jarima toʼlaydi.

5.3. Jarima va penyadan tashqari, Bajaruvchi Buyurtmachiga joriy taʼmirlash ishlarini taqdim etmaslik natijasida etkazilgan zararni qoplaydi.

5.4. Joriy taʼmirlash ishlari kechiktirilgan yoki koʼrsatilmagan taqdirda, Bajaruvchi Buyurtmachiga har bir kechiktirilgan kun uchun majburiyatning bajarilmagan qismining 0,5 foizi miqdorida penya toʼlaydi, ammo jarimaning umumiy miqdori koʼrsatilmagan joriy taʼmirlash ishlari bahosining

50 foizidan oshmasligi kerak. Penyani toʼlash shartnoma majburiyatlarini buzgan tomonni shartnomani toʼgʼri bajarishdan va joriy taʼmirlash ishlarini kechiktirish yoki koʼrsatmaslik oqibatida yetkazilgan zararni qoplashdan ozod qilmaydi.

5.5. Koʼrsatilgan joriy taʼmirlash ishlari uchun toʼlovni oʼz vaqtida toʼlamagan taqdirda, Buyurtmachi Bajaruvchiga har bir kechiktirilgan kun uchun muddati oʼtgan toʼlov summasining 0,4 foizi miqdorida, lekin muddati oʼtgan toʼlov miqdorining 50 foizidan koʼp boʼlmagan miqdorda penya toʼlaydi.

5.6. Buyurtmachi shartnomaning tegishli shartini bajarmaganligi yoki lozim darajada bajarmaganligi uchun javobgarlikka tortilganda, tegishli harakat (harakatsizlik) natijasida Buyurtmachi tomonidan shartnoma shartlari bajarilmaganligi (lozim darajada bajarilmaganligi) yuzasidan Bajaruvchining javobgarligi ham koʼrib chiqiladi.

Buyurtmachining Bajaruvchi aybi bilan shartnomani bajarmaganligi (lozim darajada bajarilmaganligi) natijasida yetkazilgan zarar, belgilangan tartibda Bajaruvchi tomonidan qoplanadi.

5.7. Tomonlarning ushbu shartnomada koʼzda tutilmagan javobgarlik masalalari Oʼzbekiston Respublikasining qonun hujjatlariga muvofiq hal qilinadi.

**VI. NIZOLАRNI HАL ETISH TАRTIBI**

6.1. Tomonlar oʼrtasida ushbu kelishuvdan kelib chiqadigan nizolar tomonlar oʼrtasida muzokaralar yoʼli bilan hal qilinadi.

6.2. Tomonlar oʼrtasidagi muzokaralar yoʼli bilan hal qilinmagan nizolar Shahrisabz tuman shaxar tumanlararo iqtisodiy sudida hal qilinadi.

**VII. FORS-MАJOR HOLАTLАRI**

7.1. Аgar ushbu shartnoma tuzilgandan soʼng, ushbu shartnomada belgilangan majburiyatlarning biron bir tomonini toʼliq yoki qisman toʼgʼri bajarishiga toʼsqinlik qiladigan holatlar yuzaga kelsa va agar bunday holatlar, yaʼni yongʼin, toshqin, zilzila, boshqa tabiiy ofatlar, eksport yoki importga toʼsiqlar yoki embargolar, urush, jangovar harakatlar, terroristik harakatlar, ish tashlashlar (tomonlar ishchilarining ish tashlashlaridan tashqari), pandemiya, amaldagi qonunchilikdagi oʼzgarishlar, davlat organlari va Oʼzbekiston Respublikasi Hukumati tomonidan qabul qilingan umumiy xarakterdagi qarorlar tomonlarning shartnoma shartlarini bajarishiga bevosita taʼsir qilsa, tegishli majburiyatlarning bajarilishi vaqti bunday holatlar bartaraf etilgan vaqtga yoki ularning oqibatlari tugashi vaqtiga koʼchiriladi.

7.2. Fors-major holatlari yuzaga kelgan tomon, ushbu holat haqida shuningdek, holatning taxminiy davomiyligi toʼgʼrisida boshqa tomonni yozma ravishda 7 (yetti) kun ichida xabardor qilishi shart. Аgar yuqorida koʼrsatilgan holatlar toʼgʼrisida oʼz vaqtida xabar berilmagan boʼlsa, yengib boʼlmas kuch taʼsirida zarar yetkazilgan Tomon ushbu holatlarni asos qilib ololmaydi.

7.3. Xabarnomada koʼrsatilgan faktlar rasmiy manbalar tomonidan berilgan hujjatlar bilan tasdiqlanishi kerak, shu jumladan, press-relizlar, biroq ular bilan cheklanmaslik lozim. Bunday xabarnomaning yoʼqligi, shuningdek tegishli dalillarning yoʼqligi ushbu tomonni shartnoma majburiyatlarini bajarishdan ozod qilinishiga asos sifatida yuqoridagi holatlarni keltirish huquqidan mahrum qiladi.

7.4. Favqulodda vaziyatlar yuzaga kelgan taqdirda, tomonlar zudlik bilan oʼzaro muzokaralar olib boradilar va favqulodda vaziyatlar oqibatlarini bartaraf etish yoki bartaraf etish maqsadida koʼriladigan choralar toʼgʼrisida kelishib oladilar.

7.5. Аgar fors-major holatlari yoki ularning oqibatlari tomonlarning oʼz majburiyatlarini bajarishiga toʼsqinlik qiladigan boʼlsa, tomonlarning har biri boshqa tomonga ushbu shartnomani bekor qilishning kutilayotgan sanasidan 10 (oʼn) ish kuni oldin yozma ravishda xabar yuborganidan keyin ushbu shartnomani bekor qilish huquqiga ega. Bunday holda tomonlarning hech biri boshqa tomondan fors-major holatlari natijasida yetkazilgan zararni qoplashni talab qilishga haqli emas. Shuningdek, Bajaruvchi bajarilmagan majburiyatlari uchun Buyurtmachidan olingan barcha toʼlovlarni Buyurtmachiga qaytaradi va Buyurtmachi Bajaruvchining bajarilgan barcha majburiyatlarini toʼliq toʼlaydi.

**VIII. KORRUPSIYAGА QАRSHI KURАSH**

8.1. Ushbu Shartnoma boʼyicha oʼz majburiyatlarini bajarayotganda tomonlar, ularning sheriklari, ishchilari yoki vositachilari har qanday noqonuniy ustunliklarga yoki boshqa noqonuniy maqsadlarga erishish uchun bevosita yoki bilvosita pul mablagʼlari yoki qimmatliklarni toʼlashni amalga oshirmaydi.

8.2. Ushbu Shartnoma majburiyatlarini bajarayotganda tomonlar, ularning sheriklari, ishchilari yoki vositachilari pora berish/olish, tijoriy pora olish, shuningdek amaldagi qonunchilik va xalqaro hujjatlarning talablarini buzadigan harakatlarni amalga oshirmaydilar. Jinoiy yoʼl bilan topilgan daromadlarni legallashtirishga qarshi kurashishga oid xalqaro hujjatlar talablarini buzilishi kabi harakatlarni amalga oshirmaydi.

8.3. Ushbu shartnoma tomonlarining har biri boshqa tomonning xodimlarini har qanday tarzda ragʼbatlantirishdan, shu jumladan pul mablagʼlari, sovgʼalar berish, ularga ish (joriy taʼmirlash ishlari)ni bepul bajarishi va ushbu bandda koʼrsatilmagan boshqa usullar bilan xodimning ragʼbatlantiruvchi tomon foydasiga har qanday harakatlarni sodir etishdan bosh tortadi.

Hodimning uni ragʼbatlantiruvchi tomon foydasiga amalga oshirgan harakatlari deganda quyidagilar tushuniladi:

- boshqa kontragentlar bilan taqqoslaganda asossiz ustunliklarni taqdim etish;

- har qanday kafolatlar bilan taʼminlash;

- amaldagi tartib-taomillarni tezlashtirish;

- hodim tomonidan oʼz vazifalari doirasida amalga oshiriladigan, ammo tomonlar oʼrtasidagi munosabatlarning shaffofligi va ochiqligi tamoyillariga zid boʼlgan boshqa harakatlar.

8.4. Аgar tomonlardan biri mazkur shartnomaning 2-ilovasida keltirilgan korrupsiyaga qarshi kurashish shartlarini buzgan yoki buzishi mumkin deb gumon qilsa, ikkinchi tomonni yozma ravishda xabardor qilishga majbur. Yozma xabarnomadan soʼng, tegishli Tomon ushbu Shartnoma boʼyicha majburiyatlarning bajarilishini buzilish sodir boʼlmaganligi yoki sodir boʼlmasligi tasdiqlangunga qadar toʼxtatib turishga haqli. Ushbu tasdiq yozma xabarnoma yuborilgan kundan boshlab 5 (besh) ish kuni ichida yuborilishi kerak.

8.5. Yozma xabarnomada Tomon kontragent, uning sheriklari, ishchilari yoki vositachilari tomonidan ushbu shartlar va qoidalarning buzilganligi yoki buzilishi mumkinligini ishonchli tarzda tasdiqlaydigan yoki asoslashi mumkin boʼlgan faktlarga tayanishi yoki tegishli materiallarni taqdim etishga majbur, yaʼni pora olish/berish, tijoriy pora olish, shuningdek amaldagi qonunchilik va jinoiy faoliyatdan olingan daromadlarni legallashtirishga qarshi kurash boʼyicha xalqaro hujjatlar talablarini buzadigan harakatlar asoslantirilishi lozim.

8.6. Shartnomaning taraflari korrupsiyaning oldini olish choralarini koʼrish tartib-taomillarini tan oladi va ularga rioya etilishini nazorat qiladi. Bunda tomonlar korrupsiyaviy faoliyat bilan shugʼullanishi mumkin boʼlgan kontragentlar bilan ishbilarmonlik munosabatlari xavfini minimallashtirish, shuningdek, korruptsiyaning oldini olish maqsadida bir-biriga oʼzaro yordam berish uchun oqilona harakatlarni amalga oshiradilar. Shuningdek, tomonlar korruptsiyaviy faoliyatga tomonlarning ishtiroki xavfini oldini olish maqsadida tekshiruvlar oʼtkazish tartib-taomillarini amalga oshirilishini taʼminlaydilar.

8.7. Tomonlar oʼzlarining sodir etilishi mumkin boʼlgan noqonuniy xatti-harakatlari va ushbu Shartnomaning korruptsiyaga qarshi kurashish shartlarining buzilishi kontragentning ishonchliligi reytingini pasaytirishidan tortib ushbu shartnomaning bekor qilinishigacha boʼlgan noxush oqibatlarga olib kelishi mumkinligini tan oladi.

8.8. Tomonlar maxfiylik tamoyillariga rioya qilgan holda ushbu Shartnomani bajarish doirasida keltirilgan faktlar boʼyicha tegishli tartib-taomillar amalga oshirilishini va amaliy qiyinchiliklarni bartaraf etish va yuzaga kelishi mumkin boʼlgan nizoli vaziyatlarning oldini olish boʼyicha samarali choralarni qoʼllashni kafolatlaydilar.

8.9. Tomonlar ushbu Shartnomaning korrupsiyaga qarshi kurashish shartlarini bajarish boʼyicha toʼliq maxfiylikni, shuningdek, talablar buzilganligi faktlari toʼgʼrisida xabar bergan Tomon uchun ham, shuningdek, xabar bergan tomonning xodimlari uchun ham salbiy oqibatlar keltirmasligini kafolatlaydilar.

**IX. SHАRTNOMАNING АMАL QILISHI**

9.1. Ushbu shartnoma G’aznachilik bo’linmasidan ro’yhatdan o’tgan kundan boshlab kuchga kiradi va 2021 yil 31 dekabrgacha amal qiladi.

9.2. Tomonlar oʼrtasidagi munosabatlar ushbu shartnomaning barcha shartlari bajarilganda va hisob-kitoblar toʼliq amalga oshirilganda tugaydi.

**X. YAKUNIY QOIDАLАR**

10.1. Ushbu Shartnoma tomonlarning kelishuvi bilan yoki tomonlardan birining talabiga binoan, boshqa tomon tomonidan shartnoma shartlari sezilarli darajada buzilgan taqdirda sud tomonidan bekor qilinishi mumkin.

10.2. Ushbu shartnomaga kiritilgan har qanday oʼzgartirish va qoʼshimchalar faqat yozma ravishda tuzilgan va taraflarning tegishli vakolatli vakillari tomonidan imzolangan taqdirda amal qiladi.

10.3. Ushbu shartnoma bir xil yuridik kuchga ega boʼlgan ikki nusxada tuzildi.

10.4. Ushbu shartnoma, unga kiritilgan oʼzgartirishlar (qoʼshimchalar) tomonlar tomonidan imzolangan paytdan boshlab oshiriladi.

**TOMONLАRNING REKVIZITLАRI VА IMZOLАRI**

**BАJАRUVCHI: BUYURTMАCHI:**

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Manzil:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Tel.:** \_\_\_\_\_\_\_\_\_\_\_\_\_\_\_\_\_\_  **X/r:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Bank:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **MFO:** \_\_\_\_\_\_\_\_\_\_\_\_\_  **STIR:** \_\_\_\_\_\_\_\_\_\_\_\_\_\_\_\_\_\_\_\_\_  **OKED:** \_\_\_\_\_\_\_\_\_\_\_\_\_  **Raxbar: \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**  M.Oʼ | **Shahrisabz tumani Obodonlashtirish**  **boshqarmasi**  **Manzil:** Shahrisabz shaxar Аspijallob  koʼchasi 76-uy  **Tel:** 75 522 40 38  **Sh.x/r:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Bank**: Toshkent shaxar Markaziy bank XKKM  **MFO:** 00014  **STIR**: 206933094  **OKED:** 90211  **Raxbar: \_\_\_\_\_\_\_\_\_\_\_\_ J.N.Turdiev.**  M.Oʼ |